Benetton Formula

Benetton Formula Ltd., vanligvis bare kalt Benetton, var en Formel 1-konstruktør som deltok fra 1986 til 2001. Teamet var eid av Benetton-familien, som driver en verdensomspennende kjede av klesbutikker med samme navn. I 2000 ble teamet kjøpt av Renault, men deltok under navnet Benetton også for 2001-sesongen. I 2002 ble teamet til Renault F1.

Historie 

Benetton Group kom først inn i Formel 1 som sponsorselskap for Tyrrell i 1983, og deretter Alfa Romeo i 1984 og 1985 og endelig Toleman i 1985. Benetton Formula Ltd. ble dannet på slutten av 1985 da Toleman-teamet ble solgt til Benetton-familien. Teamet begynte med BMW-motorer og byttet senere til Ford.

Teamet ble ledet av Flavio Briatore fra 1990 til 1997. Rocco Benetton, Luciano Benettons yngste sønn, kom inn i teamet som aerodynamikk-ingeniør i 1998 og sparket Briatore. Han erstattet han med Prodrive-sjefen David Richards, som bare varte et år før også han ble sparket på grunn av uenighet med Benetton-familien om framtidig strategi. Etter Richards' avgang ledet Rocco Benetton teamet i tre år til det ble solgt til Renault. Rocco Benetton klarte å oppnå en salgspris som var uhørt i F1 til da.

Benetton-teamet er best kjent for sin suksess med Michael Schumacher, som vant 2 førermesterskap og 19 av teamets totalt 27 seire. Etter at de byttet til Renault-motorer vant Bennetton i 1995 også konstruktørmesterskapet med Schumacher og Johnny Herbert. Etter 1995 gikk Schumacher til Ferrari sammen med Ross Brawn, Rory Byrne og 11 andre nøkkelfigurer fra hans to mesterskapssesonger hos Benetton. Etter dette ble Benetton-teamet aldri hva det engang var igjen.

16. mars 2000 ble teamet solgt til Renault for 120 millioner USD. Som et ledd i restruktureringen hentet Renault tilbake Flavio Briatore som teamsjef. Under den siste sesongen i 2001 var førerne, Jenson Button og Giancarlo Fisichella, ofte å finne på de to bakerste plassene i startoppstillingen. Men etterhvert som Renaults overtakelse nærmet seg ble prestasjonene bedre, og mot slutten av sesongen oppnådde Giancarlo Fisichella en flott pallplassering bak Michael Schumacher og David Coulthard.

Kontroverser 

Under -sesongen, ble det fra andre team hevdet at Benetton hadde funnet en måte å bryte FIAs forbud mot elektroniske hjelpemidler som antispinn (traction control) og startkontroll (launch control). Under undersøkelsene som fulgte oppdaget FIA «startsekvens»-programvare (launch control software) i Benetton B194-bilene, og forskjellige typer ulovlig programvare i biler fra konkurrerende team. FIA hadde ingen bevis for at programvaren var blitt brukt i løp, så teamene hvor ulovlig programvare var blitt funnet fikk liten eller ingen straff. Det ble imidlertid ikke funnet programvare for antispinn i Benettons biler. Flavio Briatore, Benettons sjef i 1994, uttalte i 2001 at «Vår eneste feil var at vi på den tid var for unge og folk var mistenkelige».

Nasjonalitet 
Benetton-team hadde en britisk lisens fra 1986 til 1995 og en italiensk lisens fra 1996 til 2001. Benetton-familien ønsket denne endringen i nasjonal tilhørighet for å kunne ha et Formel 1-team fra sitt eget land. Teamet hadde imidlertid hele tiden sin base i Storbritannia.

Benetton-førere 

Benettons førere var (i alfabetisk rekkefølge): 
 Jean Alesi
 Gerhard Berger – vant både den første og den siste seieren til teamet, henholdsvis i Mexicos Grand Prix 1986 og Tysklands Grand Prix 1997. Han fikk også teamets første pallplassering, i San Marino Grand Prix 1986.
 Thierry Boutsen 
 Martin Brundle 
 Jenson Button
 Teo Fabi – oppnådde teamets første pole position i Østerrikes Grand Prix 1986.
 Giancarlo Fisichella – oppnådde teamets siste pole position Østerrikes Grand Prix 1998 og den siste pallplasseringen i Belgias Grand Prix 2001.
 Johnny Herbert 
 JJ Lehto
 Roberto Moreno – vant lagets første dobbeltseier i Japans Grand Prix 1990 sammen med Nelson Piquet.
 Alessandro Nannini
 Riccardo Patrese 
 Nelson Piquet – den første (tidligere) Formel 1-verdensmesteren som kjørte for teamet.
 Michael Schumacher – vant Førermesterskapet i 1994 og 1995 seasons.
 Jos Verstappen 
 Alexander Wurz

Fullstendige Formel 1-resultater 
(Forklaring) (resultater i fet skrift indikerer pole position)

Referanser

Eksterne lenker 
 
 United Colors of Benetton

Formel 1-konstruktører